I 2000 returnerte han til Frankrike og skrev kontrakt med Nice. I sine første kamper spilte han spiss, men på grunn av skadeproblemer i klubben ble han i en kamp mot Stade Lavallois flyttet ned på venstrebacken. Hans prestasjoner imponerte manager Sandro Salvioni, som senere benyttet Evra i begge posisjoner. Samme sesong ble han kåret til den beste venstrebacken i Ligue 2.